KTAMขายกองตราสารหนี้จ่าย2.40%
บลจ.กรุงไทย เปิดขาย 2 กองทุนตราสารหนี้ 6 เดือน จ่าย 2.35-2.40% ต่อปี
11 พ.ย. 2557

บลจ.กรุงไทย เปิดขาย 2 กองทุนตราสารหนี้ 6 เดือน จ่าย 2.35-2.40% ต่อปี
นางชวินดา หาญรัตนกูล  กรรมการผู้จัดการ และประธานเจ้าหน้าที่บริหาร  บริษัทหลักทรัพย์จัดการกองทุน (บลจ.) กรุงไทย (KTAM)  เปิดเผยว่า  บริษัทเปิดจำหน่าย 2 กองทุนตราสารหนี้     ได้แก่  กองทุนเปิดกรุงไทยตราสารหนี้ เอฟ ไอเอฟ 55  (KTFF55)   อายุโครงการ 6 เดือน มูลค่า 5,000 ล้านบาท  เสนอขายวันที่ 13 - 18  พ.ย.2557     เน้นลงทุนตราสารหนี้ทั้งในและต่างประเทศ
ตราสารที่จะลงทุนได้แก่ เงินฝากประจำ  China  Construction  Bank, เงินฝากประจำ  Bank  of  China ,   MTN   ออกโดย  Banco  ABC (Brasil)   และ MTN  ออกโดย  Banco  BTG Pactualในสัดส่วน 82%ของมูลค่าทรัพย์สินสุทธิของกองทุน ส่วนที่เหลือลงทุนตราสารหนี้ในประเทศประเภทหุ้นกู้ ตั๋วแลกเงิน สถาบันการเงินและบริษัทเอกชน ผู้ลงทุนจะได้รับผลตอบแทนประมาณ 2.40% ต่อปี  
นอกจากนี้บริษัทอยู่ระหว่างเปิดจำหน่ายรอบใหม่กองทุนเปิดกรุงไทยสมาร์ทอินเวส 6 เดือน 2 (KTSIV6M2)  เสนอขายถึงวันที่  14 พ.ย.2557  อายุ 6  เดือน  เน้นลงทุนตราสารหนี้ภาคเอกชน  70% ของมูลค่าทรัพย์สินสุทธิของกองทุน ส่วนที่เหลือลงทุนในเงินฝากของธนาคารพาณิชย์   ผู้ลงทุนจะได้รับผลตอบแทนประมาณ  2.35% ต่อปี